CELEX: 31995R2001
Language: el
Date: 1995-08-16 00:00:00
Title: Κανονισμός (ΕΚ) αριθ. 2001/95 της Επιτροπής της 16ης Αυγούστου 1995 για την παρέκκλιση, όσον αφορά τον τομέα του χοιρείου κρέατος, από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα και από τον κανονισμό (ΕΟΚ) αριθ. 3719/88 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Avis juridique important

|

31995R2001

Κανονισμός (ΕΚ) αριθ. 2001/95 της Επιτροπής της 16ης Αυγούστου 1995 για την παρέκκλιση, όσον αφορά τον τομέα του χοιρείου κρέατος, από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα και από τον κανονισμό (ΕΟΚ) αριθ. 3719/88 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα  

Επίσημη Εφημερίδα αριθ. L 195 της 18/08/1995 σ. 0014 - 0015

ΚΑΝΟΝΙΣΜΟΣ (ΕΚ)  αριθ. 2001/95 ΤΗΣ ΕΠΙΤΡΟΠΗΣ της 16ης Αυγούστου 1995 για την παρέκκλιση, όσον αφορά τον τομέα του  χοιρείου κρέατος, από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του  καθεστώτος των επιστροφών κατά την εξαγωγή για τα γεωργικά προϊόντα και από τον κανονισμό (ΕΟΚ)  αριθ. 3719/88 περί κοινών λεπτομερειών εφαρμογής του καθεστώτος των πιστοποιητικών εισαγωγής,  εξαγωγής και προκαθορισμού για τα γεωργικά προϊόνταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές  και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών  που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης   (1), και ιδίως το άρθρο 3, τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργάνωσης  αγοράς στον τομέα του χοιρείου κρέατος  (2), όπως τροποποιήθηκε τελευταία από τον κανονισμό (ΕΚ)  αριθ. 3290/94, και ιδίως το άρθρο 8, Εκτιμώντας: ότι, για να διασφαλισθεί η διάκριση μεταξύ των ποσοτήτων που εξάγονται πριν και εκείνων που  εξάγονται μετά την ημερομηνία ενάρξεως ισχύος της γεωργικής συμφωνίας του Γύρου της Ουρουγουάης, ο  κανονισμός (ΕΚ) αριθ. 1521/94 της Επιτροπής  (3), προέβλεψε ότι η διάρκεια ισχύος των  πιστοποιητικών που εκδίδονται, σύμφωνα με το καθεστώς που ίσχυε πριν τις 8 Μαΐου 1995 περιορίζεται  έως τις 30 Ιουνίου 1995 και ότι, για τα προϊόντα για τα οποία ισχύει στις 30 Ιουνίου ένα από τα  καθεστώτα που αναφέρονται στα άρθρα 4 ή 5 του κανονισμού (ΕΟΚ) αριθ. 565/80 του Συμβουλίου  (4),  όπως τροποποιήθηκε τελευταία από τον κανονισμό (ΕΟΚ) αριθ. 2026/83  (5), έπρεπε κατά την ημερομηνία  αυτή να υποβληθεί διασάφηση εξαγωγής 7 ότι ένας μεγάλος αριθμός επιχειρηματιών αντιμετωπίζει δυσκολίες διαθέσεως ορισμένων τύπων χοιρείου  κρέατος που προέρχονται κυρίως από το καθεστώς ενισχύσεως στην ιδιωτική αποθεματοποίηση που  θεσπίστηκε με τον κανονισμό (ΕΚ) αριθ. 231/95 της Επιτροπής  (6) και δεν είναι συνεπώς σε θέση,  παρά τις καταβαλλόμενες προσπάθειες, να τηρήσουν την προθεσμία των 60 ημερών κατά τη διάρκεια της  οποίας τα προϊόντα αυτά πρέπει να εγκαταλείψουν το τελωνειακό έδαφος της Κοινότητας από την  ημερομηνία αποδοχής της διασαφήσεως εξαγωγής, προθεσμία η οποία καθορίζεται στο άρθρο 4 και στο  άρθρο 32 παράγραφος 1 του κανονισμού (ΕΟΚ) αριθ. 3665/87 της Επιτροπής  (7), όπως τροποποιήθηκε  τελευταία από τον κανονισμό (ΕΚ) αριθ. 1384/95  (8), και στο άρθρο 30 παράγραφος 1 στοιχείο β)  σημείο ι) του κανονισμού (ΕΟΚ) αριθ. 3719/88 της Επιτροπής  (9), όπως τροποποιήθηκε τελευταία από  τον κανονισμό (ΕΚ) αριθ. 1199/95  (10), και πρέπει, συνεπώς, λόγω αυτών των εξαιρετικών περιστάσεων  για τα προϊόντα αυτά να υπάρξει παρέκκλιση από την προθεσμία αυτή αυξάνοντάς την σε 90 ημέρες,  περιορίζοντας, ωστόσο, την παρέκκλιση αυτή στα προϊόντα για τα οποία η διασάφηση εξαγωγής έχει  γίνει αποδεκτή το αργότερο μέχρι τις 30 Ιουνίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Χοιρείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κατά παρέκκλιση από το άρθρο 4 και το άρθρο 30 παράγραφος 1 του  κανονισμού (ΕΟΚ) αριθ. 3719/88 και το άρθρο 32 παράγραφος 1 στοιχείο β) σημείο ι) του κανονισμού  (ΕΟΚ) αριθ. 3665/87, η προθεσμία των 60 ημερών αυξάνεται σε 90 ημέρες για το χοίρειο κρέας του  κωδικού ex 0203 της ονοματολογίας των γεωργικών προϊόντων για τις επιστροφές κατά την εξαγωγή και  για τα οποία η διασάφηση εξαγωγής έχει γίνει αποδεκτή νωρίτερα μέχρι την 1η Ιανουαρίου 1995 και το  αργότερο μέχρι τις 30 Ιουνίου 1995. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα  των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 16 Αυγούστου 1995. Για την Επιτροπή Erkki LIIKANEN Μέλος της Επιτροπής